Rugratsfilmen

***Rugratsfilmen*** er en amerikansk animasjonsfilm. Den ble lagd av Nickelodeon Movies og Klasky-Csupo og utgitt av Paramount Pictures i 1998. Filmen hadde norgespremiere våren 1999.

## Handlingsreferat
Didi Pickles er gravid med sin andre baby, som hun tror kommer til å være en jente men alle andre tror det kommer til å være en gutt. Vennene kjører henne til sykehus når hun skal føde. Når barnet endelig blir født etter en montasje av tidligere liv, viser det seg å være en gutt - og de kaller ham Dil. Dil blir raskt en veldig bortskjemt og slem baby, gråter kontinuerlig for å få oppmerksomhet, hører ikke på foreldrene sine, holder alle lekene for seg selv, og nekter å dele med sin eldre bror Tommy. Etter en stygg krangel mellom Tommy og Dil om Tommys bamse, har faren Stu en samtale med Tommy om å være storebror og alt ansvaret han mener følger med, og forsikrer Tommy om at han en dag vil han være glad over å ha Dil som sin lillebror. Han gir også Tommy en medaljong med et bilde av Tommy og Dil teipet sammen og en klokke inni, som han kaller sitt "ansvar"

I mellomtiden stopper et sirkus-tog lastet med aper på en tog-stasjon slik at de ansatte kan få kaffe. Men apene tar kontroll over toget, og øker ved et uhell hastigheten, noe som får toget til å spore av og krasje i en skog. Når Dil forårsaker enda mer problemer, bestemmer foreldrene seg for å ta ham tilbake til sykehuset. Underveis stjeler Dil i hemmelighet Angelicas dukke som hun kaller for Cynthia, som følger etter dem for å få dukken sin tilbake igjen. De havner til slutt i skogen, hvor de innser at de at de ikke har noen anelse om hvor de egentlig befinner seg. De oppdager en hytte og går dit i håp om at noen der kan hjelpe dem hjem.

Men etter et møte med sirkus-apene, blir Dil tatt bort av dem. Tommy lover å finne Dil alene, etter at de andre blir enige om at de har det bedre uten Dil. I mellomtiden oppdager foreldrene at babyene deres er savnet, og forsøker å finne dem. Imidlertid blir dette en media-sensasjon med mange nyhetsreportere som stadig stiller de voksne spørsmål. En av disse, den arrogante og ufølsomme Rex Pester, opprører Stus bror Drew med vilje. Tommy finner Dil under en storm, men de blir tvunget til å søke ly under et tre. Tommy ønsker å ta vare på lillebroren sin, men Dil er egoistisk og drikker opp all melken, og beholder det største teppet for seg selv. Dette fører til at teppet rives i to, og Tommy faller i en sølepytt. Etter stormen finner de andre babyene Tommy og Dil. Men alle sammen blir konfrontert av apene, men blir deretter skremt av en stor ulv som har fulgt babyene med den hensikt å drepe dem. Spike griper inn og slåss mot ulven, til de begge faller ned fra en bro.

## Originale stemmer
* E. G. Daily som Tommy Pickles
* Tara Strong som Dil Pickles
* Christine Cavanaugh som Chuckie Finster
* Kath Soucie som Phil, og Lil og Betty DeVille
* Cheryl Chase som Angelica Pickles
* Cree Summer som Susie Carmichael
* Jack Riley som Stu Pickles
* Joe Alaskey som bestefar Lou Pickles
* Melanie Chartoff som Didi Pickles og bestemor Minka
* Michael Bell som Drew Pickles, Chas Finster, og bestefar Boris
* Tress MacNeille som Charlotte Pickles
* Phil Proctor som Howard DeVille
* David Spade som Ranger Frank
* Whoopi Goldberg som Ranger Margaret
* Tim Curry som Rex Pester
* Hattie Winston som Dr. Lucy Carmichael
* Andrea Martin som tante Miriam
* Busta Rhymes som Reptar Wagon
* Roger Clinton, Jr. som en helikopter-pilot.
* Margaret Cho som løytnant Klavin
* Edie McClurg som en sykepleier.
* Charlie Adler som en tog-konduktør.
* Gregg Berger som en sirkus-medarbeider.
* Tony Jay som Dr. Lipschitz

## Norske stemmer
* Unn Vibeke Hol
* Mari Maurstad
* Guri Schanke
* Lena Meieran
* Helge Winther-Larsen
* Lene Bragli
* Bernhard Ramstad
* Lasse Kolsrud
* Silje Stang
* Lars Sørbø
* Håvard Bakke

## Eksterne lenker
*